《东游诗》
明代·区益

岭峤新开百里堂，桃花多种似河阳。琴声为变东山俗，宿影遥河北极光。

金甲未能忘细柳，闾阎先已颂甘棠。政成早晚来优诏，伫看飞凫入建章。

作者简介：广东高明人，字叔谦。少聪颖，博览群籍。嘉靖十九年举人，授都昌县知县。能恤民礼士，约束吏胥严而失使者欢。改知泰顺。募士击倭寇取胜，以功迁庆远府同知，补温州府。后因忤当道，归。有《阮溪草堂集》。